open-index/open-wikipedia-markdown huggingface dataset:
ชา-ลาเฮด-ชา-ลา

**ชา-ลาเฮด-ชา-ลา** (; Cha-La Head-Cha-La) เป็นเพลงแรกที่ใช้เปิดอนิเมะชุด *[[ดราก้อนบอล Z]]* และเป็นซิงเกิลชุดที่สิบห้าของฮิโรโนบุ คาเงยามะ นักร้องชาวญี่ปุ่น เพลงนี้จำหน่ายในประเทศญี่ปุ่นเท่านั้น โดยวางแผงเป็นไวนิล เทปคาสเซ็ต และมินิซีดี ตั้งแต่วันที่ 1 พฤษภาคม ค.ศ. 1989 พร้อมกับเพลงปิดอนิเมะเรื่องเดียวกัน เพลงนี้ได้ใช้เปิดสองร้อยตอนแรกของอนิเมะโทรทัศน์ และใช้เปิดภาพยนตร์เก้าเรื่องแรก นอกจากนี้ เพลงยังได้รับการบันทึกเป็นภาษาต่างประเทศอีกหลายภาษา ฉบับภาษาอังกฤษนั้นคาเงยามะขับร้องเอง และรวมอยู่ในอัลบั้มประมวลเพลงเอกของเขาชื่อ "Mixture" เริ่มจำหน่ายเมื่อปี ค.ศ. 1996

## การพัฒนา
คาเงยามะได้อ่านหนังสือมังงะ *ดราก้อนบอล* ในนิตยสาร *โนเน็นจัมป์* มาระยะหนึ่งแล้วก่อนที่เขาจะได้รับข้อเสนอให้ขับร้องเพลงนี้ เขากล่าวว่า ตนรู้สึกประหลาดใจมากที่ได้หน้าที่ดังกล่าว คาเงยามะถือว่า เพลงนี้เป็นผลงานยอดเยี่ยมของตน เพราะใครร้องเพลงนี้แล้วก็มีความสุขเสมอไป

#### รายการเพลง
# "Cha-La Head-Cha-La"
# ""Detekoi Tobikiri Zenkai Power!" ()

## ฉบับ 2005

ในปี 2005 มีการเรียกคาเงยามะให้มาบันทึกเพลง "ชา-ลาเฮด-ชา-ลา" ฉบับใหม่ เรียก "ชา-ลาเฮด-ชา-ลา (ฉ. 2005)" ซึ่งมีองค์ประกอบแตกต่างจากฉบับเดิมโดยสิ้นเชิง ฉบับใหม่เผยแพร่พร้อมกับเพลง "วีกอตทาเพาเวอร์ (ฉ. 2005)" ซึ่งเป็นฉบับใหม่ของเพลง "วีกอตทาเพาเวอร์" และคาเงยามะขับร้องเช่นกัน นอกจากนี้ ไอทูนส์ยังจำหน่ายเพลงดังกล่าวฉบับที่คาเงยามะคัฟเวอร์ตัวเองและมีรูปคาเงยามะอยู่บนปก แต่ไอทูนส์ตัดเพลง "Cha-La Head-Cha-La (mobi[le-re]make version)" ออกไป "ชา-ลาเฮด-ชา-ลา" ฉบับ 2005 นี้ใช้เป็นเพลงประกอบวิดีโอเกม *[[Super Dragon Ball Z]]* ที่จำหน่ายในอีกสี่เดือนถัดมา และได้อันดับ 118 บนผังออริคอน

#### รายการเพลง
# Cha-La Head-Cha-La (2005 ver.)
# We Gotta Power (2005 ver.)
# Cha-La Head-Cha-La (DJ Dr.Knob Remix)
# We Gotta Power (Yuki Nakano Remix)
# Cha-La Head-Cha-La (mobi[le-re]make version)
# Cha-La Head-Cha-La (2005 ver. Instrumental)
# We Gotta Power (2005 ver. Instrumental)

## ฉบับคัฟเวอร์
ตั้งแต่เพลง "ชา-ลาเฮด-ชา-ลา" เผยแพร่ ศิลปินหลายคนได้คัฟเวอร์เพลงนี้ เช่น ในปี ค.ศ. 2001 Anipara Kids ได้คัฟเวอร์ไว้ในอัลบั้ม *Club Ani para presents: Ani para Best & More* และในปี ค.ศ. 2004 Tora + R-SEQ คัฟเวอร์ไว้ในอัลบั้มรวมเพลงที่ชื่อ *Anime Trance 2* 

## อ้างอิง

* 

## ดูเพิ่ม
* มาคะฟุชิกิ แอดเวนเจอร์!
* วีกอตทาเพาเวอร์
* Dan Dan โคโคโระฮิคาเรเทคุ

## แหล่งข้อมูลอื่น
* "Kageyama Complete!" listing  1989 version 
* Team Entertainment page  2005 version 

หมวดหมู่:ซิงเกิลในปี พ.ศ. 2532
หมวดหมู่:ซิงเกิลในปี พ.ศ. 2548
หมวดหมู่:ซิงเกิลในปี พ.ศ. 2556
หมวดหมู่:ดราก้อนบอล
หมวดหมู่:เพลงญี่ปุ่น
มาคะฟุชิกิ แอดเวนเจอร์!

**มาคะฟุชิกิ แอดเวนเจอร์!** () เป็นเพลงประกอบการ์ตูนแอนิเมชัน *[[ดราก้อนบอล]]* ซึ่งเป็นเพลงแนว เจ-ป็อป ที่ขับร้องโดยฮิโรกิ ทาคาฮาชิ และได้วางจำหน่ายในรูปของแผ่นเสียงในช่วงมีนาคม ค.ศ. 1986 และอีกครั้งในรูปของซีดี 8 ซม. เมื่อวันที่ 8 มีนาคม ค.ศ. 1998 ที่ประเทศญี่ปุ่น และได้นำเพลง "โรแมนติกอาเงรุ โย" ที่ขับร้องโดย อุชิโอะ ฮาชิโมโตะ มาร่วมเข้าไว้ด้วยกัน

## รายการแทร็ก
#摩訶不思議アドベンチャー！*Makafushigi Adventure!/มาคะฟุชิกิ แอดเวนเจอร์!*
#ロマンティックあげるよ*Romatic Ageru Yo/โรแมนติกอาเงรุ โย*  
#摩訶不思議アドベンチャー！（オリジナル・カラオケ）*มาคะฟุชิกิ แอดเวนเจอร์! (ออริจินัลคาราโอเกะ)*  
#ロマンティックあげるよ（オリジナル・カラオケ）*โรแมนติกอาเงรุ โย (ออริจินัลคาราโอเกะ)*

## ปกอนิเมทัล
ในปี ค.ศ. 1998 กลุ่มอนิเมทัล ได้จัดวางจำหน่ายโดยใช้ปก "มาคะฟุชิกิ แอดเวนเจอร์!" เป็นส่วนหนึ่งในอัลบั้มของพวกเขา โดยใช้ชื่อว่า *This is Japanimetal Marathon*

## เวอร์ชัน 2005

ในปี ค.ศ. 2005 ทาคาฮาชิได้ถูกเรียกกลับเพื่อมาบันทึกเสียงในเวอร์ชันใหม่ โดยใช้ชื่อในเวอร์ชันนี้ว่า "มาคะฟุชิกิ แอดเวนเจอร์! (2005 Ver.)" ผลงานชุดนี้ได้ถูกวางจำหน่ายคู่กันกับผลงานบันทึกรีเรคคอร์ดใหม่อย่าง "เมซาเซะ เทนคาอิจิ", "ดราก้อนบอลเด็นเซ็ตสึ" และ "อาโออิ ทาบิบิโตะทาจิ" ซึ่งเป็นเพลงประกอบจากเรื่องดราก้อนบอลโดยปกเวอร์ชันเซลฟ์โคเวอร์ได้ปรากฏภาพของทาคาฮาชิที่ได้ขับร้องในวันเดียวกันกับวันที่วางจำหน่ายด้วย

## รายการแทร็ก
#摩訶不思議アドベンチャー！（２００５　ｖｅｒ﹒）*Makafushigi Adventure! (เวอร์ชัน 2005)/มาคะฟุชิกิ แอดเวนเจอร์! (เวอร์ชัน 2005)*
#めざめ天下一（２００５　ｖｅｒ﹒）*Mezase Tenkaichi/เมซาเซะ เทนคาอิจิ (เวอร์ชัน 2005)*
#ドラゴンボール伝説（２００５　ｖｅｒ﹒）*Dragonball Densetsu Densetsu/ดราก้อนบอลเด็นเซ็ตสึ (เวอร์ชัน 2005)*
#青き旅人たち（２００５　ｖｅｒ﹒）*Aoi Tabibito-tachi/อาโออิ ทาบิบิโตะทาจิ (เวอร์ชัน 2005)*
#摩訶不思議アドベンチャー！（ＤＪ　Ｄｒ﹒Ｋｎｏｂ　Ｒｅｍｉｘ）*Makafushigi Adventure!/มาคะฟุชิกิ แอดเวนเจอร์!*
#摩訶不思議アドベンチャー！（２００５　ｖｅｒ﹒　Ｉｎｓｔｒｕｍｅｎｔａｌ）*Makafushigi Adventure!/มาคะฟุชิกิ แอดเวนเจอร์! (แบบบรรเลง)*
#めざせ天下一（Ｉｎｓｔｒｕｍｅｎｔａｌ）*Mezase Tenkaichi/เมซาเซะ เทนคาอิจิ (แบบบรรเลง)*
#ドラゴンボール伝説（Ｉｎｓｔｒｕｍｅｎｔａｌ）*Dragonball Densetsu Densetsu/ดราก้อนบอลเด็นเซ็ตสึ (แบบบรรเลง)*
#青き旅人たち（Ｉｎｓｔｒｕｍｅｎｔａｌ）*Aoi Tabibito-tachi/อาโออิ ทาบิบิโตะทาจิ (แบบบรรเลง)*

## อ้างอิง

## ดูเพิ่ม
* CHA-LA HEAD-CHA-LA
* WE GOTTA POWER
* DAN DAN โคโกโระฮิกาเรเตกุ

## แหล่งข้อมูลอื่น
* Yahoo Music page  1998 reissue
* Team Entertainment page  2005 version

หมวดหมู่:ซิงเกิลในปี พ.ศ. 2529
หมวดหมู่:ซิงเกิลในปี พ.ศ. 2541
หมวดหมู่:ซิงเกิลในปี พ.ศ. 2548
หมวดหมู่:ดราก้อนบอล
หมวดหมู่:เพลงญี่ปุ่น
โอกายามะ (เมือง)

**โอกายามะ** () เป็นเมืองหลวงของจังหวัดโอกายามะ ตั้งอยู่ทางใต้ของกรุงโตเกียว และเมื่อวันที่ 1 เมษายน ค.ศ. 2009 รัฐบาลญี่ปุ่นได้ยกฐานะขึ้นเป็นนครใหญ่ที่รัฐกำหนด

## ประวัติศาสตร์
thumb|left|โอกายามะหลังสงครามโลกครั้งที่สอง
เมื่อวันที่ 29 สิงหาคม ค.ศ. 1871 รัฐบาลเมจิของจักรวรรดิญี่ปุ่นเข้ามาแทนที่ระบบการปกครองแบบศักดินาเดิมโดยการรวมศูนย์อำนาจมายังรัฐบาล โอกายามะได้กลายเป็นเมืองหลวงของจังหวัดโอกายามะ เมื่อมีการประกาศใช้ระบบเทศบาล จึงมีการจัดตั้งนครโอกายามะเมื่อ ค.ศ. 1889

นครโอกายามะได้รับการยกฐานะเป็นนครศูนย์กลางเมื่อ ค.ศ. 1996 วันที่ 11 มีนาคม ค.ศ. 2005 เมืองมิตสึ (จากอำเภอมิตสึ) และเมืองนาดาซากิ (จากอำเภอโคจิมะ) ได้รวมเข้ากับนครโอกายามะ และวันที่ 22 มกราคม ค.ศ. 2007 เมืองทาเกเบะ (จากอำเภอมิตสึ) และเมืองเซโตะ (จากอำเภออากาอิวะ) ก็ได้รวมเข้ากับนครโอกายามะด้วย ทำให้อำเภอโคจิมะ อำเภอมิตสึ และอำเภออากาอิวะ ต้องถูกยุบลงเนื่องด้วยการควบรวมเทศบาลดังกล่าว ต่อมาในวันที่ 1 เมษายน ค.ศ. 2009 นครโอกายามะได้รับการยกฐานะเป็นนครใหญ่ที่รัฐกำหนด ทำให้ท้องถิ่นมีอำนาจในการปกครองตนเองมากขึ้น

## อ้างอิง

## แหล่งข้อมูลอื่น
* 
* 
*  
* 


หมวดหมู่:นครในจังหวัดโอกายามะ
หมวดหมู่:นครที่ตั้งขึ้นโดยข้อบัญญัติรัฐบาล
หมวดหมู่:เมืองท่าในประเทศญี่ปุ่น
ชิซูโอกะ (นคร)

**นครชิซูโอกะ** () เป็นเมืองหลวงของจังหวัดชิซูโอกะ รัฐบาลญี่ปุ่นได้ยกฐานะขึ้นเป็นนครใหญ่ที่รัฐกำหนด เมื่อ 1 เมษายน พ.ศ. 2548 ประกอบด้วยเขต 3 เขต

## ภูมิศาสตร์
นครชิซูโอกะตั้งอยู่ในจังหวัดชิซูโอกะ ในมุมมองของระเบียงโทไกโด นครชิซูโอกะจะอยู่กึ่งกลางระหว่างโตเกียวกับนาโงยะ การผนวกเมืองชิมิซุเข้าเป็นเขตหนึ่งของชิซูโอกะในปี พ.ศ. 2546 ทำให้ชิซูโอกะเป็นนครที่มีเขตเมืองกว้างที่สุดในญี่ปุ่น ระหว่างปี 2546-2547

### เขตการปกครอง
* เขตอาโออิ () เป็นเขตศูนย์กลางการบริหาร กินพื้นที่กว่าสามในสี่ของเมือง ไม่มีทางออกสู่ทะเล
* เขตซูรูงะ () ตั้งอยู่ทางตะวันออกของเมือง มีขนาดใหญ่รองจากเขตอาโออิ
* เขตชิมิซุ ()  ตั้งอยู่ทางทิศใต้ของเมือง มีขนาดเล็กที่สุด

### ภูมิอากาศ

## ความสัมพันธ์เมือง
### เมืองแฝด
*  สต็อกตัน, สหรัฐอเมริกา (ตั้งแต่ 16 ตุลาคม 1959)
*  โอมาฮา, สหรัฐอเมริกา (ตั้งแต่ 1 เมษายน 1965)
*  เชลไบวิลล์, สหรัฐอเมริกา (ตั้งแต่ 3 พฤศจิกายน 1989)
*  กาน, ฝรั่งเศส (ตั้งแต่ 5 พฤศจิกายน 1991)
*  มูโรรัง (ตั้งแต่ 24 ธันวาคม 1976)
*  โจเอ็ตสึ (ตั้งแต่ 12 ตุลาคม 1995)

### เมืองมิตรภาพ
*  เว้, เวียดนาม (ตั้งแต่ 12 เมษายน 2005)
*  ซากุ (ตั้งแต่ 12 ตุลาคม 1989)

## อ้างอิง

## แหล่งข้อมูลอื่น

* 
* Daidogei World Cup in Shizuoka
* Know Shizuoka – The independent Guide (archived website)
* 

หมวดหมู่:นครในจังหวัดชิซูโอกะ
หมวดหมู่:นครที่ตั้งขึ้นโดยข้อบัญญัติรัฐบาล
หมวดหมู่:เมืองท่าในประเทศญี่ปุ่น
ไอเบตยูวิล

**ไอเบตยูวิล** () เป็นรายการที่ถ่ายทอดถ่ายอินเทอร์เน็ต ซึ่งต่อมาออกอากาศทางเอ็มทีวี มีเรื่องราวเกี่ยวกับท้าทายผู้คนโดยให้เงินในการทำเรื่องบ้าบิ่น ในปี 2008 รายการออกอากาศซ้ำทางช่อง สไปก์ รายการสร้างสรรค์โดยมอร์แกน สเปอร์ล็อก ซึ่งต่อมาโด่งดังจากรายการ *[[Super Size Me]]*

รายการมีพิธีกรคือ สเปอร์ล็อก และนักดนตรี นางแบบ วิลลา ฟอร์ด และนักดนตรี ไจฟ์ โจนส์ รวมถึงดาราตลก ก็อดเฟรย์และเอสเชอร์

หมวดหมู่:ภาพยนตร์ชุดทางโทรทัศน์ช่องเอ็มทีวี
เขาอู่ไถ

**เขาอู่ไถ** () คือแหล่งมรดกโลกที่ตั้งอยู่ในเขตภูเขา มณฑลชานซี ประเทศสาธารณรัฐประชาชนจีน เป็นหนึ่งในสี่ภูเขาอันศักดิ์สิทธิ์ทางพุทธศาสนาของจีน (ประกอบด้วยภูเขาอู่ไถ ภูเขาจิ่วหฺวา ภูเขาเอ๋อเหมย์หรือง้อไบ๊ และภูเขาผู่ถัว) ณ ภูเขาอู่ไถแห่งนี้เป็นที่ประทับของพระมัญชุศรีโพธิสัตว์ ธรรมราชกุมารในคติของพระพุทธศาสนามหายาน

ได้รับการจัดระดับโดยคณะกรรมการจัดระดับคุณภาพสถานที่ท่องเที่ยวแห่งประเทศจีนสถานที่ท่องเที่ยวระดับ AAAAA เมื่อปี 2550

## มรดกโลก
เขาอู่ไถได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 33 เมื่อปี พ.ศ. 2552 ที่เมืองเซบิยา ประเทศสเปน ด้วยข้อกำหนดและหลักเกณฑ์ในการพิจารณา ดังต่อไปนี้
* **(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
* **(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
* **(vi)** - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

## อ้างอิง

* Mount Wutai 

หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:มณฑลชานซี
อ
หมวดหมู่:สถานที่ท่องเที่ยวระดับ AAAAA ในประเทศจีน
หมวดหมู่:พุทธสถานในประเทศจีน
ซอโรเพกาแนกซ์

**ซอโรฟากาแน็กซ์** () ชื่อมีความหมายว่านายพรานล่าซอโรพอด เป็นไดโนเสาร์กินเนื้อที่ใหญ่ที่สุดในยุคจูแรสซิก ยาวประมาณ 13 เมตร และหนักประมาณ 3-5 ตัน อยู่ในตระกูลอัลโลซอริดี (allosauridae) มีเขี้ยวแบบใบเลื่อยไว้สำหรับตัดชิ้นเนื้อออกจากเหยื่ออย่างซอโรพอดตามความหมายของชื่อของมัน ค้นพบในรัฐโอคลาโฮมา ส่วนกระดูกขาอ่อนกระดูกสันหลังหลายหางและกระดูกสะโพกมีการพบในภาคเหนือของรัฐนิวเม็กซิโก ของประเทศสหรัฐอเมริกา
มันถูกพบครั้งแรกเมื่อปี 1995 โดย ดร.คลัช ในครั้งแรกที่ดร.คลัช ค้นพบฟอสซิลยังไม่สมบูรณ์ แต่ในปี 2003 ได้มีการค้นพบฟอสซิลกระดูกเพิ่ม ซึ่งประมาณการความยาวได้ 11-13 เมตร หนักประมาณ 3-5ตัน สูง 4เมตร 
## นิเวศวิทยา
ซอโรเพกาแนกซ์ เป็นสัตว์กินเนื้อขนาดใหญ่สุดของยุคจูแรสซิก โดยคำนวณจากซากฟอสซิลที่พบในรัฐโอคลาโฮมา และ รัฐนิวเม็กซิโก ซอโรเพกาแนกซ์มีขนาดใหญ่กว่า อัลโลซอรัสและทอร์วอซอรัส คู่แข่งร่วมยุคของมัน มันจะล่าซอโรพอดขนาดใหญ่อย่างดิปโพลโดคัสเป็นอาหาร ดั่งสมญานามของมันที่ได้ชื่อว่า พรานล่าซอโรพอด แต่เนื่องด้วยการที่มันพัฒนาตัวให้ใหญ่จนเกินไป ทำให้มันอยู่ได้แค่ไม่กี่ล้านปีแล้วสูญพันธุ์ไป และด้วยการที่กระดูกของมันมีการค้นพบน้อยมาก จึงอาจทำให้มันถูกยุบหรือเปลี่ยนแปลงรูปร่างในอนาคต
center|thumb|465x465px|ภาพเปรียบเทียบระหว่าง '''ซอโรฟากาแนกซ์''' กับ มนุษย์

## อ้างอิง
*''Saurophaganax'' in The Dinosaur Encyclopaedia  at Dino Russ's Lair
หมวดหมู่:ไดโนเสาร์
ประเทศไทยในเอเชียนเกมส์ 2006

**ประเทศไทย** เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) จะจัดขึ้นที่ โดฮา กาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549

## เหรียญรางวัล

## อ้างอิง

หมวดหมู่:ชาติในเอเชียนเกมส์ 2006
หมวดหมู่:ประเทศไทยในเอเชียนเกมส์
ไซคาเนีย

**ไซคาเนีย** () เป็นไดโนเสาร์หุ้มเกราะชนิดหนึ่ง ชื่อของมันมีความหมายว่าสวยงาม อาศัยอยู่ใน
ยุคครีเทเชียสตอนปลายประมาณ 70 ล้านปีมาแล้ว มันเป็นไดโนเสาร์หุ้มเกราะชนิดหนึ่ง ตรงที่หางคล้ายมีกระบองติดอยู่ กระบองใช้เป็นอาวุธฟาดศัตรู สาเหตุที่มันได้ชื่อว่างดงามเป็นเพราะฟอสซิลของมันอยูในสภาพสมบูรณ์มาก ยาวประมาณ 7 เมตร กินพืชเป็นอาหาร ค้นพบฟอสซิลที่จีนและมองโกเลีย เมื่อปี ค.ศ. 1977



## แหล่งข้อมูลอื่น
*''Saichania'' at the Dinosaur Kingdom, Nakasato, Japan 
*หนังสือที่มีชื่อว่า "ไดโนเสาร์ สัตวโลกล้านปี"

หมวดหมู่:ไดโนเสาร์ในยุคครีเทเชียส
ลอสแอนเจลิสไทมส์

***ลอสแอนเจลิสไทมส์*** () เป็นหนังสือพิมพ์รายวัน ตีพิมพ์ในลอสแอนเจลิส รัฐแคลิฟอร์เนีย ตั้งแต่ปี ค.ศ. 1881 จากข้อมูลในปี ค.ศ. 2008 ถือเป็นหนังสือพิมพ์ในเมืองใหญ่ที่มียอดขายมากที่สุดเป็นอันดับ 2 ในสหรัฐอเมริกา และมียอดขายเป็นอันดับ 4 ของประเทศ

## อ้างอิง

หมวดหมู่:หนังสือพิมพ์ในสหรัฐ
นกกระเรียนยุโรป

**นกกระเรียนยุโรป** (Eurasian Crane) หรือ **นกกระเรียนธรรมดา** (Common Crane) เป็นนกในวงศ์นกกระเรียน
[thumb|left| ลูกนกที่[รัฐราชสถาน, อินเดีย]]
[thumb|left| นกโตเต็มที่และลูกนกที่[รัฐราชสถาน, อินเดีย]]
นกกระเรียนยุโรปเป็นนกขนาดใหญ่ นกกระเรียนขนาดกลาง สูง 100-130 ซม.ช่วงปีกกว้าง 180-240 ซม.หนัก 4.5-6 กก. มีสีเทา หัวมีสีดำถึงคอมีเส้นแถบสีขาวบนหัวและพวกขนปีกสีดำ นกที่โตเต็มที่มีมงกุฎแดงที่หัว ร้องเสียงดังเมื่อบินและแผ่ปีก มีการเต้นระบำ กระโจนโดยยกปีกขึ้น

มันผสมพันธุ์ในพื้นที่ชุ่มน้ำทางตอนเหนือของยุโรปและเอเชีย มีประชากรทั่วโลกประมาณ 210,000-250,000 ตัว โดยส่วนใหญ่ทำรังในรัสเซียและสแกนดิเนเวีย ในสหราชอาณาจักร นกกระเรียนเกือบหมดไปในคริสต์ศตวรรษที่ 17 แต่กลุ่มประชากรขนาดเล็กถูกเพาะพันธุ์อีกครั้งในนอร์โฟล์ก (Norfolk Broads) และค่อยๆเพิ่มขึ้นอย่างช้าๆ

นกกระเรียนยุโรปเป็นนกอพบพทางไกลในฤดูหนาว โดยอพยพไปที่ทวีปแอฟริกา (ทางใต้ถึงประเทศโมร็อกโกและประเทศเอธิโอเปีย) ทางใต้ของยุโรป และทางใต้ของเอเชีย (ใต้ถึงเหนือของประเทศปากีสถานและทางตะวันออกของจีน) ฝูงนกอพยพจะบินเป็นรูปตัว V

น้อยครั้งที่จะพบในทางตะวันตกของอเมริกาเหนือโดยจะพบรวมฝูงกับนกกระเรียนเนินทรายอพยพ

นกกระเรียนยุโรปกินทั้งพืชและสัตว์ อาหารของมันได้แก่ ใบ ราก เบอร์รี่ (รวมถึงเครนเบอร์รี่ (cranberry) ซึ่งอาจตั้งชื่อตามนกกระเรียน) แมลง นกขนาดเล็ก และสัตว์เลี้ยงลูกด้วยนมขนาดเล็ก

นกกระเรียนยุโรปเป็นหนึ่งในสปีชีส์ซึ่งอยู่ใน ข้อตกลงว่าด้วยการอนุรักษ์นกน้ำอพยพแอฟริกา-ยุโรป (AEWA)

thumb|''Grus grus''
## อ้างอิง

* del Hoyo, J. et al., eds. (1996). *[[Handbook of the Birds of the World]]* 3: 88.

## แหล่งข้อมูลอื่น

* International Crane Foundation's Eurasian Crane page 
* Eurasian Crane (''Grus grus'') from *Cranes of the World* (1983) by Paul Johnsgard
* Common Crane videos, photos & sounds on the Internet Bird Collection
* Cranes found breeding in the Fens of East Anglia for the first time in 400 years 
*  Common cranes discovered in Champagne (France) 

ยุรโป
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
กระเรียนยุโรป
กระเรียนยุโรป
ราชวิถีเวิร์ดพีซี

**ราชวิถีเวิร์ดพีซี** () หรือเรียกอย่างไม่เป็นทางการว่า *ราชวิถีเวิร์ดพีซี*, *เวิร์ดราชวิถี* หรือ *RW* เป็นโปรแกรมประมวลคำ ทำงานบนระบบปฏิบัติการเอ็มเอสดอส สร้างขึ้นโดยชมรมไมโครคอมพิวเตอร์ โรงพยาบาลราชวิถี นำโดยนายแพทย์ชุษณะ มะกรสาร เมื่อ พ.ศ. 2526 พัฒนาอย่างต่อเนื่องจนถึง พ.ศ. 2536 รุ่นล่าสุดอยู่ที่รุ่น 2.4 โปรแกรมนี้มีการนำมาใช้สอนเป็นหลักสูตรวิชาคอมพิวเตอร์เบื้องต้นในสถานศึกษาด้วย

## ประวัติ
ราชวิถีเวิร์ดพีซี พัฒนาขึ้นโดยชมรมไมโครคอมพิวเตอร์ โรงพยาบาลราชวิถี นำโดยนายแพทย์ชุษณะ มะกรสาร เมื่อ พ.ศ. 2526
และออกเผยแพร่สู่ผู้ใช้ครั้งแรก เมื่อ เมษายน พ.ศ. 2529  และได้มี รุ่น 1.1 และ 1.2 ออกมาในเวลาถัดมาไม่นาน ซึ่งรุ่น 1.1 และ 1.2
เพิ่มขีดความสามารถในการพิมพ์ แต่ไม่มีการแก้ไขในส่วนของโปรแกรมแก้ไขข้อความแต่อย่างใด  ราชวิถีเวิร์ดพีซี รุ่น 1.x
สามารถใช้กับการ์ดแสดงผลแบบโมโนโครมที่ดัดแปลงใส่รอมอักขระภาษาไทยลงไป หรือการ์ดภาษาไทย เท่านั้น

รุ่น 2.0 พัฒนาขึ้นให้สามารถใช้กับการ์ดแสดงผลแบบ VGA และ EGA ในภาวะข้อความ และการ์ดแสดงผลแบบ Hercules ในภาวะกราฟิก ได้
เพิ่มความสามารถในการพิมพ์ ซึ่งได้นำออกเผยแพร่เมื่อ ตุลาคม พ.ศ. 2533

รุ่น 2.1 พัฒนาให้สามารถแสดงผลในภาวะกราฟิกกับการ์ดแสดงผลแบบ VGA และ EGA ได้ ออกเผยแพร่เมื่อ 15 กันยายน พ.ศ. 2534

รุ่น 2.2 เป็นรุ่นสำหรับใช้ภายใน ไม่ได้ออกเผยแพร่

รุ่น 2.3 พัฒนาให้สามารถแสดงสีในภาวะกราฟิก เมื่อใช้กับการ์ดแสดงผลแบบ VGA ได้ สามารถเปิดแฟ้มข้อมูลได้ครั้งละ 2 แฟ้มข้อมูล และสามารถสร้างไฟล์สำรอง ซึ่งมีนามสกุล .bak โดยอัตโนมัติเมื่อทำการบันทึก โดยรุ่นนี้มีเมนูแบบพูลดาวน์ เพื่อความสะดวกของผู้เริ่มใช้โปรแกรม  นำออกเผยแพร่เมื่อ 2 สิงหาคม พ.ศ. 2535

นอกจากนี้ยังมีรุ่นอื่นๆ อีก เช่น ราชวิถี PLOT PC ดัดแปลงให้สามารถพิมพ์เอกสารโดยใช้เครื่องพล็อตเตอร์ (Plotter), ราชวิถีเลเซอร์ ดัดแปลงให้สามารถพิมพ์ออกเครื่องพิมพ์เลเซอร์, MRW และ MRW (LASER) ดัดแปลงให้สามารถพิมพ์สูตรคณิตศาสตร์ได้

## ข้อจำกัด
ราชวิถีเวิร์ดพีซีมีข้อจำกัดในด้านขนาดไฟล์เอกสาร ที่มีความยาวได้ไม่เกิน 64 กิโลไบต์

## ความต้องการของระบบ
* ไมโครคอมพิวเตอร์ 16 บิต แบบ IBM PC compatible
* หน่วยความจำอย่างน้อย 256 กิโลไบต์
* การ์ดแสดงผลภาษาไทย (การ์ดภาษาไทย) หรือ การ์ดแสดงผลแบบ Hercules, EGA และ VGA
* เครื่องขับแผ่นบันทึกแบบอ่อนอย่างน้อย 1 ตัว
* เครื่องพิมพ์
* จอภาพแบบสีหรือแบบโมโนโครม

## อ้างอิง
* ประพัฒน์ อุทโยภาศ. *ราชวิถี PLOT*. ไมโครคอมพิวเตอร์, 29 (2530), หน้า 86-88.
* สมชาติ รุ่งเรืองสรการ. *โปรแกรมช่วยราชวิถีพิมพ์อักษรคณิตศาสตร์ (MRW)*. ไมโครคอมพิวเตอร์, 60 (2533), หน้า 273-278.
* บุญเรือน คงเขียว. *มีอะไรใหม่ในเวิร์ดราชวิถี 2.0 (1)*. ไมโครคอมพิวเตอร์, 70 (2534), หน้า 295-301.
* บุญเรือน คงเขียว. *มีอะไรใหม่ในเวิร์ดราชวิถี 2.0 (จบ)*. ไมโครคอมพิวเตอร์, 71 (2534), หน้า 327-332.
* บุญเรือน คงเขียว. *พัฒนาการตามคำเรียกร้อง ราชวิถีเลเซอร์*. ไมโครคอมพิวเตอร์, 74 (2534), หน้า 310-316.
* สมชาติ รุ่งเรืองสรการ. *แนะนำ MRW(LASER)*. ไมโครคอมพิวเตอร์, 77 (2535), หน้า 323-325.
* บุญเรือน คงเขียว. *มีอะไรใหม่ในราชวิถี 2.1*. ไมโครคอมพิวเตอร์, 78 (2535), หน้า 289-290.
* สัมฤทธิ์ แสนธิ. *เวิร์ดราชวิถี 2.3 เวิร์ดโปรเซสเซอร์สำหรับคนไทย*. ไมโครคอมพิวเตอร์, 102 (2537), หน้า 306-312.
* เอกสารคู่มือ PREFACE และ README.FST ซึ่งมาพร้อมกับโปรแกรมราชวิถีเวิร์ดพีซี(สาธารณสมบัติ)

## แหล่งข้อมูลอื่น
* 
* 
* รูปแบบไฟล์ของโปรแกรมราชวิถีเวิร์ดพีซี

หมวดหมู่:ซอฟต์แวร์ไทย
หมวดหมู่:โปรแกรมประมวลคำ
หมวดหมู่:ซอฟต์แวร์บนดอส
แรมโฟริงคัส

**แรมโฟริงคัส** () เป็นเทอโรซอร์ขนาดเล็กที่อาศัยอยู่ในยุคจูแรสซิก มีฟันแหลมคมไว้ใช้สำหรับจับปลา และมีหางยาว ซึ่งปลายหางมีหางเสือรูปสีเหลี่ยมขนมเปียกปูน ซึ่งใช้ในการรักษาสมดุล อาศัยอยู่ในยุคจูแรสซิกตอนต้น-ยุคจูแรสซิกตอนปลาย ค้นพบฟอสซิลที่เยอรมนี ในปีค.ศ. 1831 และยังค้นพบฟอสซิลที่ทวีปแอฟริกาอีกด้วย

## อ้างอิง

หมวดหมู่:สัตว์เลื้อยคลานที่อาศัยอยู่ในยุคไดโนเสาร์
หมวดหมู่:เทอโรซอร์
สถานีศูนย์ราชการเฉลิมพระเกียรติ

**สถานีศูนย์ราชการเฉลิมพระเกียรติ** (; รหัส: PK12) เป็นสถานีรถไฟฟ้ามหานครแบบยกระดับในเส้นทางสายสีชมพู โดยยกระดับเหนือถนนแจ้งวัฒนะในพื้นที่เขตหลักสี่ กรุงเทพมหานคร

## ที่ตั้ง
สถานีศูนย์ราชการเฉลิมพระเกียรติตั้งอยู่เหนือถนนแจ้งวัฒนะ บริเวณด้านหน้ากรมการกงสุล ในพื้นที่แขวงทุ่งสองห้อง เขตหลักสี่ กรุงเทพมหานคร

## รายละเอียด
### สีสัญลักษณ์
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

### รูปแบบ
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง


MRT Pink Line Government Complex Station 20231125-5.jpg|ห้องจำหน่ายบัตรโดยสาร
MRT Pink Line Government Complex Station 20231125-3.jpg|เครื่องตรวจตั๋วอัตโนมัติ
MRT Pink Line Government Complex Station 20231125-6.jpg|ชานชาลาสถานี
MRT Pink Line Government Complex Station 20231125-7.jpg|ป้ายชานชาลา 1


### ทางเข้า–ออก
ประกอบด้วยทางขึ้น–ลงปกติ ได้แก่
* **1** กรมทหารปืนใหญ่ต่อสู้อากาศยานที่ 1, กองร้อยลาดตระเวนระยะไกลที่ 1
* **2** กระทรวงยุติธรรม 
* **3** ศูนย์ราชการเฉลิมพระเกียรติ 80 พรรษา 5 ธันวาคม 2550 (ทางเชื่อมเข้าอาคารจอดรถและซ่อมบำรุง), ศาลปกครอง, ซอยแจ้งวัฒนะ 7
* **4** ศูนย์ราชการเฉลิมพระเกียรติ 80 พรรษา 5 ธันวาคม 2550, กรมการกงสุล, กรมสอบสวนคดีพิเศษ, ซอยแจ้งวัฒนะ 9

### แผนผัง

### เวลาให้บริการ

## สถานที่ใกล้เคียง
* ศูนย์ราชการเฉลิมพระเกียรติ 80 พรรษา 5 ธันวาคม 2550
** บริษัท ธนารักษ์พัฒนาสินทรัพย์ จำกัด
** ศูนย์ประชุมวายุภักษ์
** โรงแรมเซ็นทารา ไลฟ์ ศูนย์ราชการ และคอนเวนชันเซ็นเตอร์ แจ้งวัฒนะ
* กรมการกงสุล
* ศาลปกครอง
* กองบัญชาการกองทัพไทย
* กรมทหารปืนใหญ่ต่อสู้อากาศยานที่ 1
* กองร้อยลาดตระเวนระยะไกลที่ 1
* กระทรวงยุติธรรม
** สถาบันเพื่อการยุติธรรมแห่งประเทศไทย (องค์การมหาชน)
** กรมสอบสวนคดีพิเศษ

## รถโดยสารประจำทาง
#### องค์การขนส่งมวลชนกรุงเทพ
*  เส้นทางที่มีรถรองรับวีลแชร์

## อ้างอิง

ศูนย์ราชการเฉลิมพระเกียรติ
หมวดหมู่:สิ่งก่อสร้างตั้งแต่ พ.ศ. 2566
ศูนย์ราชการฯ
เซกโนซอรัส

**เซกโนซอรัส** () เป็นไดโนเสาร์ ประเภท (*theropod ไดโนเสาร์กินพืช*) ที่อยู่ในตระกูล (:En:Therizinosauridae) อยู่ในยุคครีเทเชียสตอนปลายเมื่อประมาณ 90 ล้านปีก่อน ขุดค้นพบฟอสซิลใน ประเทศมองโกเลีย ชื่อมีความหมายว่ากิ้งก่าวิ่งช้า ขนาดลำตัวยาวประมาณ 6 เมตร(19.5 ฟุต) มีลักษณะกระดูกเชิงกรานที่กว้างและแข็งแรง แต่ขาสั้นและหางสั้น เป็นไดโนเสาร์ที่เชื่องช้า และรักสงบ ปากเป็นจะงอย มีหางยาวและว่ายน้ำเก่ง

หมวดหมู่:ไดโนเสาร์ในยุคครีเทเชียส
คุณสุวรรณ

**คุณสุวรรณ** เป็นกวีหญิงในสมัยกรุงรัตนโกสินทร์ ประพันธ์บทละครเรื่อง พระมะเหลเถไถ และ อุณรุทร้อยเรื่อง  รวมถึง เพลงยาวเรื่องหม่อมเป็ดสวรรค์ และเพลงยาวเรื่องพระอาการประชวรกรมหมื่นอัปสรสุดาเทพ

## ประวัติ
คุณสุวรรณ เกิดเมื่อปี พ.ศ. 2352 ที่อัมพวา จังหวัดสมุทรสงคราม เป็นธิดาของพระยาอุไทยธรรม (กลาง ณ บางช้าง) กับคุณหญิงน่วม (สกุลเดิม วสุธาร) ทั้ง 2 ท่านมีบุตรธิดารวม 8 คน ดังนี้
* บุตรชื่อ กุญ เป็นพระยามหิศรราชสัมพันธ์ ผู้ว่าราชการเมืองสมุทรสงคราม
* ธิดาชื่อ ขำ ทำราชการฝ่ายใน เป็นปลัดเจ้าคุณพระตำหนักใหม่ (เรียกว่าคุณปลัดใหญ่)
* บุตรชื่อ นุช ไม่ปรากฏข้อมูล
* บุตรชื่อ ครุฑ ไม่ปรากฏข้อมูล
* ธิดาชื่อ ผัน ไม่ปรากฏข้อมูล
* ธิดาชื่อ ภาพ เป็นหม่อมห้ามในกรมหลวงสรรพศิลป์ปรีชา
* ธิดาชื่อ สุวรรณ ทำราชการฝ่ายใน
* ธิดาชื่อ ศรี ภรรยาพระสุริยภักดี (สนิท)

เมื่อเจริญวัย บิดามารดา จึงได้ถวายตัวให้รับราชการฝ่ายใน สมเด็จพระเจ้าบรมวงศ์เธอ กรมพระยาดำรงราชานุภาพ กล่าวว่าคุณสุวรรณ "มีอุปนิสัยใจรักการแต่งกลอนมาแต่ยังเด็ก ได้ถวายตัวทำราชการฝ่ายในตามเหล่าสกุล เมื่อรัชกาลที่ 3 อยู่ที่ตำหนักพระเจ้าบรมวงศ์เธอ กรมหมื่นอัปสรสุดาเทพ" 

คุณสุวรรณได้แต่งเพลงยาวทำนองเป็นจดหมายเหตุบันทึกเหตุการณ์ขึ้น 2 เรื่องคือ เพลงยาวเรื่องหม่อมเป็ดสวรรค์ และเพลงยาวเรื่องพระอาการประชวรของกรมหมื่นอัปสรสุดาเทพ เพลงยาว 2 เรื่องนี้มีการบันทึกเรื่องราวของหญิงชาววังไว้เป็นอย่างดี รวมถึง "การเล่นเพื่อน" ของหญิงชาววังด้วย

ต่อมาเมื่อ กรมหมื่นอัปสรสุดาเทพสิ้นพระชนม์ลงในปี พ.ศ. 2388 ยังเป็นผลให้ข้าหลวงในพระตำหนักต้องย้ายออกจากพระตำหนักแดงตามธรรมเนียม ขณะนั้นคุณสุวรรณอายุได้ 36 ปี แต่ไม่ปรากฏทำงานในตำแหน่งใด พำนักอยู่ในเรือนนอกในฝ่ายใน ยังคงได้รับพระราชทานเบี้ยหวัดปีละ 1 ชั่ง กับ 5 ตำลึง

จนในสมัยรัชกาลที่ 4 คุณสุวรรณป่วยเป็น "พิกลจริต" ได้ลาออกจากราชการ กระนั้นยังได้รับพระราชทานเบี้ยหวัดปีละ 5 ตำลึง พำนักกับคุณเขียน ธิดาคุณศรี และถึงแก่อนิจกรรมเมื่อวันที่ 12 มีนาคม พ.ศ. 2418 สิริอายุได้ 67 ปี ต้นรัชกาลที่ 5 ในการนี้ทรงพระกรุณาโปรดเกล้าฯ พระราชทานหีบทองทึบใส่ศพเป็นเกียรติยศ

## ผลงาน
ผลงานประพันธ์ของคุณสุวรรณ เท่าที่พบและได้รับการยอมรับ มีเพียง 4 เรื่อง คือ
* กลอนเพลงยาวเรื่องหม่อมเป็ดสวรรค์
* กลอนเพลงยาวเรื่องพระอาการประชวรของกรมหมื่นอัปสรสุดาเทพ
* บทละครเรื่องพระมะเหลเถไถ
* บทละครเรื่องอุณรุทร้อยเรื่อง
ใน 2 เรื่องหลัง กรมพระยาดำรงราชานุภาพทรงกล่าวว่า "เป็นบทบ้าแต่งมิใช่บทละครอย่างปรกติ"

บทละครเรื่องพระมะเหลเถไถ มีความแปลกคือ คุณสุวรรณแต่งเป็นภาษาบ้าง ไม่เป็นภาษาบ้างปนกันไปแต่ต้นจนปลาย แต่ใครอ่านก็เข้าใจความได้ตลอดเรื่อง ส่วนบทละครอุณรุทร้อยเรื่องนั้น คุณสุวรรณเกณฑ์ตัวบทละครเรื่องต่าง ๆ มารวมในเรื่องเดียวกัน มีกระบวนความค่อนข้างเลอะ แต่สำนวนกลอนและการแสดงความรู้เรื่องละครต่าง ๆ กว้างขวาง...แต่มีอยู่บท 1 ในอุณรุทร้อยเรื่องของคุณสุวรรณซึ่งควรสรรเสริญในกระบวนความว่าเป็นความคิดแปลกดี คือ บทจำแลงตัว

นอกจากบทละคร 4 เรื่องข้างต้นยังปรากฏต้นฉบับสมุดไทยที่ระบุผู้แต่งคือคุณสุวรรณ ในหอสมุดแห่งชาติ คือ
* บทละครเรื่องพระเอ็ดยง
* บทละครเรื่องพระพิรุณ
แต่อย่างไรก็ตาม ยังไม่เป็นการยืนยันว่าเป็นผลงานของคุณสุวรรณจริงหรือไม่

## ในวัฒนธรรมสมัยนิยม
มีนักแสดงผู้รับบท คุณสุวรรณ ได้แก่

* หัสสยา อิสริยะเสรีกุล จากละครเรื่อง หม่อมเป็ดสวรรค์ (2567)

## อ้างอิง

หมวดหมู่:กวีชาวไทย
หมวดหมู่:สกุล ณ บางช้าง
หมวดหมู่:บุคคลจากอำเภออัมพวา
หมวดหมู่:นักเขียนจากจังหวัดสมุทรสงคราม
พระมะเหลเถไถ

**พระมะเหลเถไถ** เป็นกลอนบทละครที่ประพันธ์โดยคุณสุวรรณ ที่ประพันธ์ขึ้นตามจินตนาการและแต่งขึ้นในสมัยรัชกาลที่ 4 มีความแปลกที่แต่งขึ้นเป็นภาษาบ้าง ไม่เป็นภาษาบ้างปะปนกันไปแต่ต้นจนปลาย แต่ใครอ่านก็เข้าใจความได้ตลอดเรื่อง ถูกกล่าวหาในสมัยนั้นว่าแต่งเมื่อ  “เสียจริต”  หรือ  “มีสติฟุ้งซ่านผิดปกติ” เป็นเรื่องแปลกในวงการกวียุคนั้น

ส่วนใหญ่วางถ้อยคำที่ไม่เป็นภาษาไว้ใน 3 คำท้ายวรรคทุกวรรค กระบวนการแต่งกลอนบทละครก็ดำเนินไปตามธรรมเนียมการแต่งตามแบบฉบับของบทละคร มีการระบุชื่อเพลงที่ใช้ในการขับร้อง ขึ้นกลอนด้วยคำว่า  “เมื่อนั้น” “บัดนั้น” “มาจะกล่าวบทไป” มีบทสระสรงแต่งองค์ทรงเครื่องของตัวละคร  มีบทพรรณนาธรรมชาติ มีบทเกี้ยวพาราสี บทชมนาง เป็นต้น

เนื้อเรื่องกล่าวถึง พระมะเหลเถไถ โอรส ท้าวโปลากะปาหงัน และ นางตาลากะปาลัน แห่งเมืองกะโปลา เมื่อพระมเหลเถไถประพาสป่าพระอินทร์อุ้มสมจนได้นางตะแลงแกง พระธิดา ท้าวมะไล เป็นชายา ขณะที่เดินทางกลับ เกิดรบชิงนางกับเจ้ายักษ์มาลาก๋อย

ผลงานนี้สร้างชื่อเสียงแก่คุณสุวรรณเป็นอย่างมาก จนทำให้เป็นที่รู้จักทั้งในหมู่หญิงชาววังและชนชั้นสูงทั่วไป โดยบทละครทั้งพระมะเหลเถไถและอุณรุทร้อยเรื่อง ได้รับการตีพิมพ์ในสมุดที่เรียกว่า *เรื่องพระมะเหลเถไถเรื่อง 1 กับอุณรุทร้อยเรื่อง* 

บทละครเรื่องนี้ยังเป็นวรรณกรรมที่วิพากษ์งานวรรณกรรมด้วยกันด้วย โดยล้อเลียนวรรณคดีแบบฉบับโดยเฉพาะบทละครใน เป็นที่สังเกตว่า คุณสุวรรณเลือกใช้คำที่ไม่มีความหมายในภาษาไทยมาใส่ในบทละครเป็นจำนวนมาก แต่ผู้อ่านยังสามารถเข้าใจเนื้อเรื่องจากบริบทแวดล้อมได้ การวิพากษ์ในส่วนนี้ คือ การใช้ภาษาชวามลายูในบทพระราชนิพนธ์เรื่องอิเหนา เนื่องจากบทประพันธ์เรื่องนี้ รัชกาลที่ 2 ทรงสรรคำและปรับคำจากภาษาชวามลายูมาใช้ในบทละครเป็นจำนวนมาก ต่อมาพระบาทสมเด็จพระมงกุฎเกล้าเจ้าอยู่หัว ทรงพระราชนิพนธ์ *นิราชพระมเหลเถไถ* เพื่อล้อบทละครเรื่องนี้

## อ้างอิง

## แหล่งข้อมูลอื่น
* พระมะเหลเถไถฉบับเต็มในวิกิซอร์ซ

หมวดหมู่:บทละคร 
หมวดหมู่:วรรณคดีไทย
พระนิตตะสึ

**พระนิทตัตสุ โชนิน**  (日達, Nittatsu Shonin ; 15 เมษายน ค.ศ. 1902 - 22 กรกฎาคม ค.ศ. 1979) เป็นพระสังฆราชของพุทธศาสนานิกาย นิชิเรนโชชู องค์ที่ 66 ซึ่งเป็นหนึ่งในนิกายสำคัญของศาสนาพุทธนิกายนิชิเรน และยังดำรงตำแหน่งเป็นเจ้าอาวาสแห่งวัดใหญ่ไทเซขิจิ ณ ชิซุโอกะ ประเทศญี่ปุ่น ท่านเป็นพระสังฆราชที่ได้รับการขนานนามว่า เป็นพระสังฆราชผู้เมตตา เนื่องด้วยมักจะปรากฏออกสาธารณชนด้วยสีหน้าที่ยิ้มแย้มต่อสานุศิษย์เสมอ

ในสมัยของพระนัทตัตสุ โชนิน นี้ เป็นสมัยเริ่มแรกที่เกิดความพิพาทระหว่าง โซกา งัคไค และ นิชิเรนโชชู จนนำไปสู่การคว่ำบาตรใน สมัยพระสังฆราชองค์ต่อไป พระนิคเคน โชนิน

## ข้อพิพาทกับโซกา งัคไค
โซกา งัคไค เป็นสมาคมผู้นับถือที่ใหญ่ที่สุดของนิกายนิชิเรนโชชูในสมัยนั้น ซึ่งต่อมาได้โดนควำบาตรออกจากศาสนาในปี ค.ศ. 1991 โดยสมเด็จพระสังฆราชนิคเค่น โชนิน โดยได้ให้เหตุผลว่า ประธานของสมาคม และผู้นำระดับสูง มีความเชื่อที่บิดเบือน และสอนหลักธรรมที่บิดเบือน ไปจากความเชื่อที่ถูกต้องดั้งเดิม 

โดยพระนิทตัตสุ โชนิน ได้มีกล่าวดังนี้ในที่ประชุม ในการประชุมกลุ่มฮอกเคะโขะ ในเมษายน ปี ค.ศ. 1947 ที่วัดไทเซขิจิ

(กล่าวในการประชุมเมียวคันไค ครั้งที่ 18 วันที่ 31 มีนาคม 1979 )

(ในการประชุมพิจารณาเหตุการณ์ปัจจุบัน ครั้งที่ 1 วันที่ 9 กุมภาพันธ์ 1978)

(กล่าว ณ พิธีเปิดศูนย์ศึกษาฟูจิกะคุริน 18 มิถุนายน 1974)

อย่างไรก็ตาม พระนิทตัตสุ โชนิน นั้นเป็นพระสังฆราชที่ได้รับความเคารพนับถือจากสมาชิกโซกา งัคไค เป็นอย่างมาก

## กล่าวชมสมาคมสร้างคุณค่า

(คำปราศรัย ในการประชุมใหญ่คณะยุวชนครั้งที่ 14 ในปี ค.ศ. 1965)

(คำปราศรัย ในการประชุมระดับหัวหน้าของสมาคมประจำเดือนตุลาคม 1965)

## อ้างอิง
* 冨士大石寺顕正会を考証す 冨士大石寺顕正会の問題点 血脈相承論考証
* 遊撃インターネット戦争の基礎知識 

หมวดหมู่:ภิกษุชาวญี่ปุ่น
หมวดหมู่:ภิกษุในนิกายนิจิเร็นโชชู
โดโรธี แดนดริดจ์

**โดโรธี แดนดริดจ์** () (9 พฤศจิกายน ค.ศ. 1922 - 8 กันยายน ค.ศ. 1965) เป็นนักแสดงชาวอเมริกัน นักร้องเพลงป็อป และเป็นสตรีแอฟริกันอเมริกันคนแรกที่ได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม

เธอเป็นนักร้องตามสถานที่อย่าง คัตตอนคลับและอพอลโลเทียเตอร์ ในปี ค.ศ. เธอได้รับการเสนอชื่อเข้าชิงรางวัลออสการ์สาขานักแสดงนำหญิงยอดเยี่ยมและรางวัลบาฟต้า จากการแสดงในภาพยนตร์เรื่อง *[[Carmen Jones (film)|Carmen Jones]]* และในปี ค.ศ. 1959 เธอได้รับการเสนอชื่อเข้าชิงรางวัลลูกโลกทองคำสาขานักแสดงนำหญิงยอดเยี่ยม ประเภทภาพยนตร์เพลงหรือตลก จากเรื่อง *[[Porgy and Bess (film)|Porgy and Bess]]* ในปี ค.ศ. 1999 มีภาพยนตร์ชีวประวัติเกี่ยวกับเธอทางช่องเอชบีโอ เรื่อง *[[Introducing Dorothy Dandridge]]* เธอยังมีชื่ออยู่ในฮอลลีวูดวอล์กออฟเฟม

แดนดริดจ์สมรสและหย่า 2 ครั้ง ครั้งแรกกับนักเต้นและศิลปินผู้ให้ความบันเทิงที่ชื่อ แฮโรลด์ นิโคลัส (มีลูกสาวชื่อ ฮาโรลีน ซูซาน) และจากนั้นกับ แจ็ก เดนิสัน เธอเสียชีวิตกะทันหันจากการเสพยาเกินขนาด

## อ้างอิง

หมวดหมู่:นักแสดงอเมริกัน
หมวดหมู่:บุคคลจากคลีฟแลนด์
ณัฐสิมา คุปตะวาทิน

**ณัฐสิมา คุปตะวาทิน** (24 มกราคม พ.ศ. 2515 - 29 พฤศจิกายน พ.ศ. 2540)  เป็นนักแสดง นางแบบชาวไทย  มีผลงานแฟชั่นตามนิตยสาร เดินแบบบนแคตวอล์ค

## ประวัติ
หมอก ณัฐสิมา เกิดเมื่อวันจันทร์ที่ 24 มกราคม พ.ศ. 2515 เริ่มเข้าสู่วงการจาก มิวสิควิดีโอ เพลง เกี่ยวก้อย ของ อัสนี-วสันต์ ในปี พ.ศ. 2533 ได้ร่วมแสดงเป็นตัวประกอบในภาพยนตร์เรื่อง "กลิ้งไว้ก่อนพ่อสอนไว้" ในปี พ.ศ. 2534 จากนั้นได้เป็นนางเอกเรื่องแรกในละคร "หนูละเบื่อเสือสวมรอย" ในปี พ.ศ. 2536 ของค่ายกันตนา และเป็นพิธีกรในรายการ "มาตามนัด" 
 
ณัฐสิมาเริ่มหายไปจากวงการบันเทิงในปี พ.ศ. 2539 ซึ่งตอนนั้นเธอรับงานพิธีกรในรายการโทรทัศน์ต่าง ๆ ประปราย จึงบินไปรักษาตัวที่ประเทศออสเตรเลีย อยู่ช่วงระยะเวลาหนึ่ง และกลับมาเมืองไทยที่กรุงเทพได้ไม่นาน ก็เสียชีวิตในวันเสาร์ที่ 29 พฤศจิกายน พ.ศ. 2540 จากอาการโรคเอสแอลอี (Systemic Lupus Erythematosus)

## ผลงาน
### ละครโทรทัศน์
* บอกแล้วไงวัยสะรุ่น (2535) ททบ. 5
* หนูละเบื่อเสือสวมรอย (2536) ททบ. 5
* วัยฝันวันรัก (2536) ช่อง 7
* เจ้านาง (2537) (รับเชิญ) ททบ. 5
* ขอให้รักเรานั้นนิรันดร (2537) ช่อง 3
* เมียน้อย (2537) ช่อง 3
* เติมรักให้เต็ม (2538) ช่อง 7
* พล นิกร กิมหงวน (2538) ช่อง 3
* ไม้อ่อน (2539) ช่อง 3

### ภาพยนตร์
* กลิ้งไว้ก่อนพ่อสอนไว้ (2534)

### พิธีกร
* กรุสมบัติ (ช่อง 3)
* มาตามนัด (ช่อง 5)
* ลุ้นข้ามโลก (ช่อง 9)

### มิวสิควิดีโอ
* อยู่ตัวอยู่แล้ว ของ สุรศักดิ์ วงษ์ไทย (2532)
* ฝนหยาดสุดท้าย ของ ดนุพล แก้วกาญจน์ (2532)
* เกี่ยวก้อย ของ อัสนี-วสันต์ (2533)
* น้ำตา ของ มาลีวัลย์ เจมีน่า (2536)
* เคยรักกัน ของ ป๊อด รุจิเศรษฐ์ (2540)

## อ้างอิง

หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:พิธีกรชาวไทย
หมวดหมู่:เสียชีวิตจากโรคภูมิต้านตนเอง
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
อำเภอแม่อาย

**แม่อาย** () เป็นอำเภอหนึ่งของจังหวัดเชียงใหม่ เป็นชายแดนติดกับประเทศพม่ามีแม่น้ำกกเป็นแนวพรมแดน ในอดีตบริเวณนี้ถือได้ว่าเป็นจุดสิ้นสุดทางหลวงแผ่นดิน หากจะเดินทางต่อไปยังจังหวัดเชียงรายจะต้องนั่งเรือหางยาวล่องไปตามแม่น้ำกกใช้เวลาประมาณ 4 ชั่วโมง กิจกรรมการท่องเที่ยวหลักของคือ การล่องเรือชมทิวทัศน์สองฝั่งของแม่น้ำกก บริเวณตำบลท่าตอน

## ประวัติ
ท้องที่อำเภอแม่อาย เดิมเป็นส่วนหนึ่งของอำเภอฝาง กระทรวงมหาดไทยได้แยกพื้นที่ตำบลแม่อาย ตำบลแม่สาว และตำบลแม่นาวาง ของอำเภอฝาง ได้แบ่งพื้นที่การปกครองออกมาตั้งเป็น **กิ่งอำเภอแม่อาย** ตามประกาศกระทรวงมหาดไทยลงวันที่ 10 สิงหาคม พ.ศ. 2510 โดยมีผลบังคับตั้งแต่วันที่ 29 สิงหาคม ปีเดียวกัน

และต่อมาได้มีพระราชกฤษฎีกายกฐานะขึ้นเป็น **อำเภอแม่อาย** ตามประกาศกระทรวงมหาดไทยลงวันที่ 15 มิถุนายน พ.ศ. 2516 โดยให้มีผลตั้งแต่วันที่ 28 มิถุนายน ปีเดียวกัน

* วันที่ 29 สิงหาคม 2510 แยกพื้นที่ตำบลแม่อาย ตำบลแม่สาว และตำบลแม่นาวาง อำเภอฝาง มาตั้งเป็น **กิ่งอำเภอแม่อาย** และให้ขึ้นการปกครองกับอำเภอฝาง
* วันที่ 5 มกราคม 2514 จัดตั้งสุขาภิบาลแม่อาย ในท้องที่บางส่วนของตำบลแม่อาย
* วันที่ 28 มิถุนายน 2516 ยกฐานะจากกิ่งอำเภอแม่อาย อำเภอฝาง เป็น **อำเภอแม่อาย**
* วันที่ 19 ตุลาคม 2519 ตั้งตำบลสันต้นหมื้อ แยกออกจากตำบลแม่นาวาง
* วันที่ 16 สิงหาคม 2522 ตั้งตำบลท่าตอน แยกออกจากตำบลแม่อาย
* วันที่ 15 กรกฎาคม 2523 ตั้งตำบลบ้านหลวง แยกออกจากตำบลสันต้นหมื้อ
* วันที่ 9 พฤศจิกายน 2538 ตั้งตำบลมะลิกา แยกออกจากตำบลแม่อาย
* วันที่ 25 พฤษภาคม 2542 ยกฐานะสุขาภิบาลเแม่อาย เป็นเทศบาลตำบลแม่อาย ด้วยผลของกฎหมาย

## ที่ตั้งและอาณาเขต
อำเภอแม่อายตั้งอยู่ทางตอนเหนือสุดของจังหวัดเชียงใหม่ มีอาณาเขตติดต่อกับอำเภอ จังหวัด และประเทศใกล้เคียงดังนี้
* **ทิศเหนือ** ติดต่อกับรัฐฉาน (ประเทศพม่า)
* **ทิศตะวันออก** ติดต่อกับอำเภอแม่ฟ้าหลวง อำเภอแม่จัน อำเภอเมืองเชียงราย และอำเภอแม่สรวย (จังหวัดเชียงราย)
* **ทิศใต้** ติดต่อกับอำเภอแม่สรวย (จังหวัดเชียงราย) และอำเภอฝาง
* **ทิศตะวันตก** ติดต่อกับอำเภอฝาง

## การแบ่งเขตการปกครอง
### การปกครองส่วนภูมิภาค
อำเภอแม่อายแบ่งพื้นที่การปกครองออกเป็น 7 ตำบล 93 หมู่บ้าน ได้แก่

### การปกครองส่วนท้องถิ่น
ท้องที่อำเภอแม่อายประกอบด้วยองค์กรปกครองส่วนท้องถิ่น 7 แห่ง ได้แก่
* **[[เทศบาลตำบลแม่อาย]]** ครอบคลุมพื้นที่บางส่วนของตำบลแม่อายและตำบลมะลิกา
* **เทศบาลตำบลดอยลาง** ครอบคลุมพื้นที่ตำบลแม่อายและตำบลมะลิกา (นอกเขตเทศบาลตำบลแม่อาย)
* **องค์การบริหารส่วนตำบลแม่สาว** ครอบคลุมพื้นที่ตำบลแม่สาวทั้งตำบล
* **องค์การบริหารส่วนตำบลสันต้นหมื้อ** ครอบคลุมพื้นที่ตำบลสันต้นหมื้อทั้งตำบล
* **องค์การบริหารส่วนตำบลแม่นาวาง** ครอบคลุมพื้นที่ตำบลแม่นาวางทั้งตำบล
* **องค์การบริหารส่วนตำบลท่าตอน** ครอบคลุมพื้นที่ตำบลท่าตอนทั้งตำบล
* **องค์การบริหารส่วนตำบลบ้านหลวง** ครอบคลุมพื้นที่ตำบลบ้านหลวงทั้งตำบล

## ทรัพยากร
อำเภอแม่อายมีน้ำแม่กกไหลผ่าน เป็นแหล่งน้ำสำคัญของอำเภอแม่อาย

## ในวัฒนธรรมสมัยนิยม
ในละคร**[[แม่อายสะอื้น]]**ทุกเวอร์ชัน (2515, 2547, 2561) *ดาวนิล* และครอบครัวซึ่งเป็นตัวละครหลักนั้นเกิดที่อำเภอแม่อาย โดยครอบครัวของเธอยังคงอาศัยอยู่ในภูมิลำเนา ส่วนตัวละครดาวนิลได้ย้ายไปทำงานที่กรุงเทพมหานคร และเนื้อเรื่องบางตอนใช้หมู่บ้านแห่งหนึ่ง (ไม่ระบุชื่อ) ในอำเภอแม่อายเป็นสถานที่ในการดำเนินเรื่อง

## อ้างอิง


ม่แอาย
หมวดหมู่:เขตแดนไทย–พม่า
นครศูนย์กลางของประเทศญี่ปุ่น

**นครศูนย์กลาง** () เป็นนครประเภทหนึ่งของประเทศญี่ปุ่น เป็นเขตการปกครองที่ก่อตั้งขึ้นโดยรัฐบาลกลาง นครศูนย์กลางได้รับมอบหมายให้ทำหน้าที่หลายอย่างที่ตามปกติแล้วจะดำเนินการโดยจังหวัด แต่นครศูนย์กลางมีอำนาจหน้าที่ไม่มากเท่านครใหญ่ที่รัฐกำหนด

ในการสมัครเพื่อยกฐานะเป็นนครศูนย์กลาง นครนั้นจะต้องมีประชากรมากกว่า 300,000 คน และมีพื้นที่มากกว่า 100 ตารางกิโลเมตร แต่ก็มีข้อยกเว้นพิเศษตามคำสั่งของคณะรัฐมนตรีในการยกฐานะนครที่มีประชากรต่ำกว่า 300,000 คน แต่มากกว่า 200,000 คน หลังจากการยกเลิกการปกครองรูปแบบนครพิเศษในวันที่ 1 เมษายน 2015 นครใด ๆ ที่มีประชากรมากกว่า 200,000 คน ก็สามารถขอยกฐานะเป็นนครศูนย์กลางได้ การขอยกฐานะจะต้องได้รับความเห็นชอบจากทั้งสภานครและสภาจังหวัด

คำว่า "นครศูนย์กลาง" กำหนดขึ้นตามวรรคแรกของมาตรา 252 หมวด 22 ของกฎหมายปกครองตนเองท้องถิ่นของประเทศญี่ปุ่น

## รายชื่อนครศูนย์กลาง
ณ วันที่ 1 เมษายน 2020 ซึ่งเป็นวันที่มีการพิจารณาฐานะนครครั้งล่าสุด มีนคร 60 แห่งที่ได้รับการแต่งตั้งเป็นนครศูนย์กลาง ดังนี้

## นครศูนย์กลางในอดีต

## นครที่มีกำหนดจะยกฐานะเป็นนครศูนย์กลาง

## นครที่ตรงตามข้อกำหนด แต่ยังไม่มีการเสนอชื่อ
นครต่อไปนี้มีประชากรมากกว่า 200,000 คน แต่ยังไม่มีการเสนอชื่อ (นครที่มีแผนขอยกฐานะเป็นนครศูนย์กลางจะไม่แสดงในรายชื่อนี้)
* border|22px มัตสึโดะ จังหวัดชิบะ
* border|22px อิจิกาวะ จังหวัดชิบะ
* border|22px มาจิดะ มหานครโตเกียว
* border|22px ฟูจิซาวะ จังหวัดคานางาวะ
* border|22px อาเงโอะ จังหวัดไซตามะ
* border|22px อิจิฮาระ จังหวัดชิบะ
* border|22px โชฟุ มหานครโตเกียว
* border|22px ฟูจู มหานครโตเกียว
* border|22px สึ จังหวัดมิเอะ
* border|22px โทกูชิมะ จังหวัดโทกูชิมะ

## อ้างอิง

## แหล่งข้อมูลอื่น
*  "Japan's Evolving Nested Municipal Hierarchy: The Race for Local Power in the 2000s," by A.J. Jacobs at *Urban Studies Research,* Vol. 2011 (2011); 
* "Large City System of Japan"; graphic shows core cities compared with other Japanese city types at p. 1 
* "Growth in Second Tier Cities - Urban Policy Lessons from Japan"  briefing by CLAIR London on classes of Japanese cities (PDF)
* กระทรวงมหาดไทยและการสื่อสาร
ราชอาณาจักรอียิปต์

**ราชอาณาจักรอียิปต์** () เป็นชื่อของรัฐอิยิปต์สมัยใหม่รัฐแรก ซึ่งดำรงอยู่ระหว่าง ค.ศ. 1922 - ค.ศ. 1953 ราชอาณาจักรได้รับสถาปนาขึ้นในปี ค.ศ. 1922 เมื่อสหราชอาณาจักรตัดสินใจจะให้อียิปต์พ้นจากฐานะความเป็นรัฐในอารักขาของตนซึ่งเริ่มต้นมาตั้งแต่ปี ค.ศ. 1914 สุลต่านฟูอัดที่ 1 เป็นพระมหากษัตริย์พระองค์แรกของราชอาณาจักรแห่งนี้ ต่อมาพระเจ้าฟารุกที่ 1 จึงทรงสืบราชสมบัติต่อจากพระราชบิดาในปี ค.ศ. 1936

ก่อนหน้าสมัยราชอาณาจักร ประเทศอียิปต์ได้ถูกยึดครองและควบคุมโดยสหราชอาณาจักรนับตั้งแต่ ค.ศ. 1882 เมื่อมหาอำนาจยุโรปได้ส่งกองทัพเข้ามาสนับสนุนการปกครองระบอบเคดีฟเพื่อต่อต้านการลุกฮือของขบวนการชาตินิยม เหตุการณ์ดังกล่าวได้เป็นจุดเริ่มต้นให้สหราชอาณาจักรเข้าควบคุมอียิปต์ ซึ่งเป็นส่วนหนึ่งของจักรวรรดิออตโตมันแต่เพียงในนาม  ในปี ค.ศ. 1914 ผลจากการประกาศสงครามต่อจักรวรรดิออตโตมันได้ทำให้สหราชอาณาจักรต้องประกาศให้อียิปต์เป็นรัฐในอารักขาและถอดถอนเคดีฟออกจากตำแหน่ง พร้อมทั้งแต่งตั้งฮุสเซน กามิล พระญาติของเคดีฟ ขึ้นเป็นสุลต่านแห่งอียิปต์แทน

อียิปต์ได้รับการสถาปนาและได้รับการยอมรับโดยสหราชอาณาจักรในปี ค.ศ. 1922 โดยมีพระเจ้าฟูอัดที่ 1 แห่งอียิปต์ ทรงเป็นปฐมกษัตริย์ และได้ต่อสู้ทางการเมืองกับพรรควาฟด์ (Wafd) อันเป็นพรรคการเมืองขนาดใหญ่แนวทางชาตินิยมที่ต่อต้านทั้งอิทธิพลของสหราชอาณาจักรและประเทศสหราชอาณาจักร ซึ่งพรรคดังกล่าวต้องการจะให้อียิปต์เข้าควบคุมคลองสุเอซโดยตรง  นอกจากนั้นยังมีขบวนการทางการเมืองอื่นๆ ที่เคลื่อนไหวในยุคนี้ เช่น พรรคคอมมิวนิสต์อียิปต์ (ก่อตั้ง ค.ศ. 1925) และขบวนการภราดรภาพมุสลิม (Muslim Brotherhood - ก่อตั้ง ค.ศ. 1928) ซึ่งขบวนการหลังนี้เป็นขบวนการที่ทรงอำนาจทั้งทางการเมืองและศาสนา

พระเจ้าฟูอัดที่ 1 เสด็จสวรรคตในปี ค.ศ. 1936 ราชสมบัติจึงตกอยู่กับเจ้าชายฟารุกซึ่งขณะนั้นมีพระชนม์ได้ 16 พรรษา การรุกรานเอธิโอเปียโดยอิตาลีในระยะเวลาที่ใกล้เคียงกัน เป็นสัญญานเตือนให้พระองค์ต้องลงพระนามในสนธิสัญญาอังกฤษ-อียิปต์ เพื่อให้สหราชอาณาจักรถอนทหารออกไปจากอียิปต์ทั้งหมด โดยยกเว้นเพียงบริเวณคลองสุเอซ ซึ่งสหราชอาณาจักรได้ตกลงถอนทหารในปี ค.ศ. 1949

ราชอาณาจักรอียิปต์ประสบความยุ่งยากจากภาวะการฉ้อราษฎร์บังหลวงและการที่พลเมืองของตนเองมองว่าประเทศของตนเป็นเพียงหุ่นเชิดของสหราชอาณาจักร จากเหตุเหล่านี้ และซ้ำเติมด้วยสงครามอาหรับ-อิสราเอล ในปี ค.ศ. 1948 ได้นำไปสู่การปฏิวัติอียิปต์ในปี ค.ศ. 1952 โดยคณะนายทหารซึ่งเรียกตัวเองว่า "ขบวนการนายทหารอิสระ" (Free Officers Movement) พระเจ้าฟารุกที่ 1 จึงทรงสละราชสมบัติให้แก่เจ้าชายฟูอัดที่ 2 พระราชโอรสวัยเยาว์ของพระองค์  อย่างไรก็ตาม ระบอบราชาธิปไตยอียิปต์ได้ถูกล้มเลิกอย่างเป็นทางการและได้มีการสถาปนาสาธารณรัฐอียิปต์ขึ้นแทนในปี ค.ศ. 1953

## อ้างอิง

## แหล่งข้อมูลอื่น


หมวดหมู่:รัฐสิ้นสภาพในทวีปแอฟริกา
หมวดหมู่:รัฐสิ้นสภาพในประเทศอียิปต์
หมวดหมู่:ประวัติศาสตร์อียิปต์
อ
หมวดหมู่:อดีตรัฐสมาชิกสหประชาชาติ
โพลาแคนทัส

**โพลาแคนทัส** () เป็นไดโนเสาร์โนโดซอร์ชนิดหนึ่ง ยาวประมาณ 4 เมตร มีหนามและแผ่นแข็งๆคล้ายเสื้อเกราะอยู่บริเวณผิวหนัง หนามและเกราะนี้ช่วยป้องกันกันเวลาถูกพวกไดโนเสาร์กินเนื้อล่า มีลักษณะคล้ายกับพวกแองคีลอซอร์ แต่มันไม่มีลูกตุ้มที่หาง อาศัยอยู่ในยุคครีเทเชียสตอนต้นเมื่อประมาณ 132- 112 ล้านปีก่อน

## อ้างอิง

หมวดหมู่:ไดโนเสาร์ในยุคครีเทเชียส
นครพิเศษของประเทศญี่ปุ่น

**นครพิเศษ** () ของประเทศญี่ปุ่น เป็นนครที่มีประชากรอย่างน้อย 200,000 คน และเป็นนครที่ได้รับมอบหมายอำนาจหน้าที่ที่ตามปกติแล้วจะดำเนินการโดยจังหวัด อำนาจหน้าที่เหล่านี้เป็นส่วนหนึ่งของหน้าที่ที่มอบหมายให้กับนครศูนย์กลาง

การปกครองรูปแบบนี้กำหนดขึ้นโดยกฎหมายปกครองตนเองท้องถิ่นมาตรา 252 วรรค 26 นครพิเศษจะได้รับการแต่งตั้งโดยคณะรัฐมนตรีหลังจากมีการร้องขอจากสภานครและสภาจังหวัด

เนื่องจากระดับความอิสระในการปกครองตนเองที่มอบหมายให้กับนครพิเศษนั้นคล้ายคลึงกับที่ให้กับนครศูนย์กลาง หลังจากประชุมปรึกษาหารือกับรัฐบาลท้องถิ่น การปกครองในรูปแบบนครพิเศษนี้จึงได้ถูกยกเลิกตามพระราชบัญญัติการปกครองตนเองท้องถิ่นฉบับแก้ไขเพิ่มเติม ซึ่งมีผลบังคับใช้เมื่อวันที่ 1 เมษายน 2015 และทำให้นครที่มีประชากรอย่างน้อย 200,000 คนในขณะนี้สามารถขอยกฐานะเป็นนครศูนย์กลางได้โดยตรง ส่วนนครพิเศษที่ยังไม่ได้ยกฐานะก็ยังคงมีอำนาจปกครองตนเอง ซึ่งเรียกว่า **นครพิเศษ ณ เวลาที่บังคับใช้** (施行時特例市, *Shikōji Tokurei shi*, *ชิโกจิ โทกูเร ชิ*) นอกจากนี้ นครพิเศษที่มีประชากรต่ำกว่า 200,000 คน สามารถขอยกฐานะเป็นนครศูนย์กลางเป็นกรณีพิเศษได้ภายในห้าปีหลังจากที่มีการยกเลิกการปกครองรูปแบบนครพิเศษ ซึ่งคือก่อนวันที่ 1 เมษายน 2020

นครพิเศษนั้นไม่เหมือนกับเขตพิเศษของโตเกียว อีกทั้งยังแตกต่างจากนครพิเศษ (特別市, *tokubetsu-shi*, *โทกูเบ็ตสึ-ชิ*) ที่จัดตั้งขึ้นตามกฎหมายปกครองตนเองท้องถิ่นระหว่างปี 1947 ถึง 1956 แต่ไม่เคยมีการนำมาใช้ นครพิเศษดังกล่าวจะได้เป็นนครที่เป็นอิสระจากจังหวัด (ในเชิงเปรียบเทียบ เขตพิเศษก็คือเขตที่ไม่ขึ้นกับนคร) โดยก่อนหน้านั้นเรียกว่า "หกนครใหญ่" (*โรกุ ไดโตชิ*) ซึ่งประกาศใช้ในปี 1922 (เหลือเพียงห้าแห่งในปี 1947 เนื่องจากนครโตเกียวถูกยกเลิกในสงคราม) และได้กลายเป็นนครใหญ่ที่รัฐกำหนดในปี 1956 ซึ่งมีอำนาจปกครองตนเองมากขึ้น แต่ไม่ได้เป็นอิสระจากจังหวัดอย่างสมบูรณ์

## รายชื่อนครพิเศษ
ณ วันที่ 1 เมษายน 2021 มีนคร 23 แห่งที่มีฐานะเป็น "นครพิเศษ ณ เวลาที่บังคับใช้" ได้แก่

## อ้างอิง

## แหล่งข้อมูลอื่น
*  "Japan's Evolving Nested Municipal Hierarchy: The Race for Local Power in the 2000s," by A.J. Jacobs at *Urban Studies Research,* Vol. 2011 (2011); 
* "Large City System of Japan"; graphic shows special cities compared with other Japanese city types at p. 1 
* "Growth in Second Tier Cities - Urban Policy Lessons from Japan"  briefing by CLAIR London on classes of Japanese cities (PDF)
* กระทรวงมหาดไทยและการสื่อสาร 

หมวดหมู่:หน่วยการบริหารของประเทศญี่ปุ่น
ทรงธรรมกัลยาณีภิกษุณีอาราม

**ทรงธรรมกัลยาณีภิกษุณีอาราม** หรือ**วัตรทรงธรรมกัลยาณี** เป็นอารามภิกษุณีในประเทศไทย ตั้งอยู่บริเวณถนนเพชรเกษม ตำบลพระประโทน อำเภอเมืองนครปฐม จังหวัดนครปฐม คำว่า "วัตร" หมายถึง วัตรปฏิบัติแทนคำว่าวัด ไม่สามารถใช้คำว่า "วัด" ได้เนื่องจากติดเรื่องกฎหมาย

วัตรทรงธรรมกัลยาณี ก่อตั้งขึ้นโดยพระภิกษุณีโพธิสัตต์ วรมัย กบิลสิงห์ โดยในปี พ.ศ. 2505 สมเด็จพระมหาวีรวงศ์ (จวน อุฏฺฐายี) (ต่อมาเป็นสมเด็จพระสังฆราช) ได้มีพระกรุณามาวางศิลาฤกษ์สร้างโบสถ์ของวัตรทรงธรรมกัลยาณี ปัจจุบันภิกษุณีธัมมนันทาเป็นเจ้าอาวาส

## อ้างอิง

หมวดหมู่:ศาสนสถานในอำเภอเมืองนครปฐม
หมวดหมู่:พุทธศาสนสถานในจังหวัดนครปฐม
หมวดหมู่:ศาสนาพุทธในประเทศไทย
รือบับ

**รือบับ** (; ) เป็นที่เข้าใจกันว่าเป็นเครื่องดนตรีที่มีการละเล่นกันตั้งแต่ในบริเวณสามจังหวัดชายแดนใต้  มาเลเซีย  สุมาตราเหนือของประเทศอินโดนีเซีย  และชวา  ใช้ในการแสดง เมาะโย่งหรือมะโย่ง ซึ่งการละเล่นนี้ไม่สามารถระบุได้ว่าเป็นเป็นศิลปะละครรำในวัฒนธรรมหลวงหรือเป็นวัฒนธรรมราษฎร์ของคนถิ่นมลายู   แต่ที่ปัตตานีปรากฏหลักฐานการละเล่นนี้ที่หนังสือ  ฮิกายัดปัตตานีหรือพงศาวดารปัตตานี ในสมัยคริสต์ศตวรรษที่  17 รือบับมีลักษณะโดยรวมคล้ายกับซอสามสายของภาคกลาง

## อ้างอิง
* เมาะโย่ง  ศิลปะการแสดงมลายูในแดนใต้

หมวดหมู่:เครื่องสาย

หมวดหมู่:เครื่องดนตรีไทย
อาเมน

[thumb|100px|"อาเมน" ใน[อักษรซีรีแอก]]
[thumb|100px|"อามีน" ใน[ภาษาอาหรับ]]
**อาเมน** (ศัพท์ยิว/ศัพท์โปรเตสแตนต์) **เอเมน** (ศัพท์คาทอลิก) **อามีน** (ศัพท์ออร์ทอดอกซ์/ศัพท์มุสลิม) ( */ɑːˈmɛn/ หรือ /eɪˈmɛn/*;  */ɑːˈmɛn/*; ;  *ah-meen*) คือคำประกาศยืนยัน ที่พบในคัมภีร์ฮีบรูและคัมภีร์ไบเบิลภาคพันธสัญญาใหม่ ของศาสนายูดาห์และศาสนาคริสต์ โดยมีความหมายว่า **"ขอพระเจ้าทรงกระทำให้เป็นดังนั้น"**

ในศาสนายูดาห์ ใช้ในการกล่าวตอบกลับเมื่อจบคำอธิษฐาน ว่า *อาเมน* และในศาสนาคริสต์ ได้นำคำว่า *อาเมน* ไปใช้ในการนมัสการพระเจ้าด้วย ในศาสนาอิสลาม มีการใช้คำว่า *อามีน* ในการจบคำละหมาด ซึ่งเป็นมาตรฐานของมุสลิมทั่วโลก คำว่าอามีนยังมีความหมายอีกว่า "แท้จริง" (Verily) และ "อย่างแท้จริง" (Truly) นอกจากนี้ยังสามารถนำมาใช้เรียกขานที่แสดงถึงข้อตกลงที่เข้มแข็ง เช่น "อามีนสำหรับ..." เป็นต้น

คำว่า อาเมน ปรากฏหลักฐานที่ค้นพบครั้งแรกว่ามีการใช้ในหนังสือกันดารวิถี ซึ่งเป็นหนึ่งในห้าเล่มของคัมภีร์ทานัคของโมเสส เขียนชึ้นในช่วงประมาณ 1405 ปีก่อนคริสตกาล โดยคริสต์ศาสนิกชนบางกลุ่มเชื่อว่า เป็นคำที่มีรากศัพท์เก่าแก่ที่สุดที่มนุษย์ใช้ ตั้งแต่ยุคสมัยพระเจ้าทรงสร้างโลกแล้ว

## การออกเสียง
ในภาษาอังกฤษ คำว่า อาเมน ออกเสียงได้ทั้ง **อาเมน (/ɑːˈmɛn/)** และ **เอเมน (/eɪˈmɛn/)** ในพจนานุกรมภาษาอังกฤษ ฉบับออกซฟอร์ด มักใช้คำว่า เอเมน มากกว่า อาเมน ในภาษาไทยจึงมีการออกเสียงได้ทั้งสองแบบ ส่วนชาวมุสลิมทั่วโลก ออกเสียงว่า **อามีน**

## อ้างอิง

หมวดหมู่:การอธิษฐานในศาสนาคริสต์
หมวดหมู่:คำอุทาน
หมวดหมู่:คำและวลีภาษาฮีบรู
หมวดหมู่:คำศัพท์ศาสนาคริสต์
การปิดน่านฟ้าทั่วยุโรปจากการปะทุของเอยาฟยาตลาเยอคุตล์ พ.ศ. 2553

[thumb|right|200px|การประมาณของเมฆเถ้าเมื่อเวลา 18:00 น. [เวลาสากลเชิงพิกัด|UTC ของวันที่ 19 เมษายน การพยากรณ์ล่าสุดมีการอัปเดตที่ London Volcanic Ash Advisory Centre site (Met Office, สหราชอาณาจักร)]]
thumb|right|200px|ประเทศซึ่งได้รับผลกระทบ (18 เมษายน พ.ศ. 2553) : '''สีแดง''' – ปิดน่านฟ้าโดยสมบูรณ์ตามระเบียบเครื่องมือการบิน; '''สีส้ม''' – ปิดน่านฟ้าบางส่วนตามระเบียบเครื่องมือการบิน; อย่างไรก็ตาม น่านฟ้าของไอซ์แลนด์ได้รับผลกระทบน้อยมาก การจราจรทางอากาศเกือบเป็นปกติ

ภายหลังจากการปะทุครั้งที่สองของเอยาฟยาตลาเยอคุตล์ในไอซ์แลนด์ พ.ศ. 2553 ส่งผลให้เกิด**การปิดน่านฟ้าทั่วยุโรป** เนื่องจากมีความกังวลว่ากองเศษหินซึ่งถูกปลดปล่อยออกมาหลังการปะทุจะลอยเข้าไปอยู่ในเฉลียงการบินมาตรฐานและทำให้เครื่องยนต์ของอากาศยานเสียหาย ห้วงอากาศยานควบคุมของหลายประเทศถูกปิดตามระเบียบเครื่องมือการบิน ทำให้มีผู้โดยสารตกค้างนับล้านคน ส่งผลให้เป็นการปิดการจราจรทางอากาศครั้งใหญ่ที่สุดนับตั้งแต่สงครามโลกครั้งที่สอง และเนื่องจากพื้นที่อากาศส่วนใหญ่ปิดการจราจรทางอากาศ ทำให้อีกหลายประเทศได้รับผลกระทบจากการยกเลิกเที่ยวบินเหล่านี้ด้วยเช่นกัน

การปะทุดังกล่าวเกิดขึ้นใต้ธารน้ำแข็ง น้ำเย็นจากน้ำแข็งซึ่งกำลังละลายทำให้ลาวาเย็นตัวลงอย่างรวดเร็ว ทำให้มันแตกออกเป็นอนุภาคแก้ว (ซิลิกา) ขนาดเล็กมาก และเถ้า และถูกพัดพาไปพร้อมกับพวยเถ้าถ่าน เนื่องจากธรรมชาติของอนุภาคเถ้าถ่านและปริมาตรมหาศาลของไอน้ำ ซึ่งเกิดจากการละลายของธารน้ำแข็ง ได้ทำให้พวยเถ้าถ่านซึ่งเป็นอันตรายต่ออากาศยานถูกส่งขึ้นไปยังชั้นบรรยากาศเบื้องบนอย่างรวดเร็ว

สมาคมขนส่งทางอากาศระหว่างประเทศ ประมาณการว่าอุตสาหกรรมสายการบินจะสูญเสียรายได้กว่า 148 ล้านยูโร (200 ล้านดอลลาร์สหรัฐ) ต่อวัน ระหว่างการปิดน่านฟ้าดังกล่าว ทั้งฟินแลนด์และสหรัฐอเมริกาต่างก็มีรายงานการค้นพบแก้วจากภูเขาไฟในอากาศยานของตน เป็นการเน้นถึงอันตรายต่ออากาศยานซึ่งบินผ่านพวยเถ้าถ่าน

## ประเทศซึ่งได้รับผลกระทบ

นี่คือรายชื่อประเทศซึ่งปิดห้วงอากาศยานควบคุมตามระเบียบเครื่องมือการบินหลังจากการปะทุ: ออสเตรีย, เบลเยี่ยม, สาธารณรัฐเช็ก, เดนมาร์ก, เอสโตเนีย, หมู่เกาะแฟโร, ฟินแลนด์, เยอรมนี, ฮังการี, ไอร์แลนด์, อิตาลี (ตอนเหนือของประเทศ), แลตเวีย, ลักเซมเบิร์ก, เนเธอร์แลนด์, โปแลนด์, โรมาเนีย, สโลวาเกีย, สโลวีเนีย, สวิตเซอร์แลนด์ และสหราชอาณาจักร อย่างไรก็ตาม ประเทศไอซ์แลนด์อันเป็นที่ตั้งของเอยาฟยาตลาเยอคุตล์ กลับได้รับผลกระทบน้อยมากจนน่าประหลาดใจ

## อ้างอิง

## แหล่งข้อมูลอื่น

* "Live: Volcanic cloud over Europe" updates on BBC News
* "The eruption that changed Iceland forever" - BBC News Magazine (Laki eruption - 1783)
* "A glance at flight disruptions due to volcanic ash" The Associated Press, 19 April 2010
* "Tracking the Cancellations" The New York Times, 15 April 2010, updated 20 April 2010

หมวดหมู่:พ.ศ. 2553
จีรุตม์ ณ นคร

**จีรุตม์ ณ นคร**  (พ.ศ. 2513 - 2539) เป็นนักแสดง นักร้อง นายแบบ เป็นที่รู้จักการเป็นแดนเซอร์ให้กับ เจ เจตริน ร่วมถ่ายในมิวสิกวิดีโอ คาใจ และยังแสดงภาพยนตร์เรื่อง* [[สมองกลคนอัจฉริยะ]]* ผลงานละครเรื่อง *ทรายสีเพลิง* ที่หมิว ลลิตา และวิลลี่ รับบทเป็นตัวเอก  จีรุตม์เสียชีวิตเมื่อวันที่ 29 มิถุนายน  พ.ศ. 2539 จากอาการหัวใจวายเฉียบพลัน

## ผลงาน
### ภาพยนตร์
* *สมองกลคนอัจฉริยะ (2536) 
* เสียดาย (2537) 
=== ละครโทรทัศน์ ===
* *ทรายสีเพลิง* (2539)
=== มิวสิควีดีโอ ===
* *คาใจ'' - เจตริน วรรธนะสิน (2536)

### ผลงานเพลง
* จีรุตม์ได้เป็นศิลปินเดี่ยวภายใต้สังกัดเอสพี ศุภมิตร เมื่อปี พ.ศ. 2536 โดยออกอัลบั้มชุดเดียวในชื่อ "สูตรลับ Balloon"
** เพลง สูตรลับ
** เพลง ตบตา
** เพลง ฟาดฟัน
** เพลง สู้ต่อ
** เพลง ร้ายแรง
** เพลง ยอมตาย
** เพลง ตัวฉัน
** เพลง เพื่อนใจ
** เพลง บอลลูน
** เพลง ใครสักคน

## อ้างอิง

หมวดหมู่:สกุล ณ นคร
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:ศิลปินสังกัดเอสพี ศุภมิตร‎
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:เสียชีวิตจากภาวะหัวใจล้มเหลว
กีฬายกน้ำหนักในซีเกมส์ 2009

ซีเกมส์ 2009มีการจัดการแข่งขัน**[[กีฬายกน้ำหนัก]]**ขึ้นที่ โรงเรียนพอนสะหวัน ในนครหลวงเวียงจันทน์ โดยมีการชิงชัยกันทั้งสิ้น 13 เหรียญทอง เป็น ชาย 7 เหรียญทอง และหญิง 6 เหรียญทอง โดยเจ้าสนามครั้งนี้ คือประเทศอินโดนีเซีย ซึ่งคว้าเหรียญทองไปได้มากถึง 5 เหรียญทอง ส่วนไทยอยู่อันดับ 2 ได้ 4 เหรียญทอง และเจ้าภาพลาวอยู่อันดับ 5 ได้ 1 เหรียญทอง

## ตารางสรุปเหรียญการแข่งขันรวม

:
:

## สรุปการแข่งขัน
### สรุปการแข่งขันยกน้ำหนักชาย

### สรุปการแข่งขันยกน้ำหนักหญิง

## ดูเพิ่ม

* ซีเกมส์ 2009
* กรีฑาในซีเกมส์ 2009
* กีฬาทางน้ำในซีเกมส์ 2009

หมวดหมู่:ซีเกมส์ 2009
ธงรวมเกาหลี

**ธงรวมเกาหลี**เป็นธงที่คิดขึ้นเพื่อใช้เป็นตัวแทนของทั้งประเทศเกาหลีเหนือและเกาหลีใต้ในการแข่งขันกีฬาระดับนานาชาติ เริ่มใช้ครั้งแรกเมื่อปี ค.ศ. 1991 โดยทั้งสองประเทศได้รวมทีมกีฬาของตนเข้าเป็นทีมเดียวในการเข้าร่วมการแข่งขันเทเบิลเทนนิสชิงแชมป์โลกครั้งที่ 41 ที่เมืองชิบะ ประเทศญี่ปุ่น และการแข่งขันฟุตบอลเยาวชนชิงแชมป์โลกครั้งที่ 6 ที่กรุงลิสบอน ประเทศโปรตุเกส 

ประเทศเกาหลีเหนือและเกาหลีใต้ได้ร่วมเดินสวนสนามภายใต้ธงรวมเกาหลีในพิธีเปิดการแข่งขันกีฬาโอลิมปิกฤดูร้อน 2000 ที่เมืองซิดนีย์ ประเทศออสเตรเลีย, โอลิมปิกฤดูร้อน 2004 ที่กรุงเอเธนส์ ประเทศกรีซ, โอลิมปิกฤดูหนาว 2006 ที่เมืองโตริโน ประเทศอิตาลี และในการแข่งขันกีฬาเอเชียนเกมส์ 2006 ที่กรุงโดฮา ประเทศกาตาร์ อย่างไรก็ตาม ในการแข่งขันกีฬารายการดังกล่าว ทั้งสองประเทศจะแยกกันแข่งขันกีฬาในนามของชาติตนเอง  ในโอลิมปิกฤดูร้อน 2008 ที่กรุงปักกิ่ง สาธารณรัฐประชาชนจีน คณะกรรมการจัดการแข่งขันกีฬาโอลิมปิกในครั้งนั้นได้วินิจฉัยว่าทั้งสองประเทศต้องเข้าร่วมแข่งขันแยกกันตามประเทศของตน ทำให้ในการแข่งขันโอลิมปิกฤดูร้อนครั้งนี้ไม่มีการใช้ธงรวมเกาหลี ธงรวมเกาหลีจะนำกลับมาใช้อีกครั้งในโอลิมปิกฤดูหนาว 2018 และ เอเชียนเกมส์ 2018.

ธงนี้ถือเป็นสัญลักษณ์ร่วมของทั้งเกาหลีเหนือและเกาหลีใต้ พื้นธงเป็นสีขาว ที่กลางธงเป็นรูปแผนที่คาบสมุทรเกาหลีสีฟ้า โดยรูปแผนที่ดังกล่าวได้รวมถึงเกาะเชจู ซึ่งตั้งอยู่ทางตะวันตกเฉียงใต้ของประเทศเกาหลีใต้ ในปี 2006 ทั้งสองประเทศได้ตกลงกันที่จะใช้รูปแผนที่ในธงซึ่งรวมถึงเกาะด๊อกโดด้วยอีกเกาะหนึ่ง  อย่างไรก็ตาม ธงนี้มิได้สถานะเป็นธงอย่างเป็นทางการของทั้งสองประเทศแต่อย่างใด

## ดูเพิ่ม
* ธงชาติเกาหลีใต้
* ธงชาติเกาหลีเหนือ
* รายชื่อธงในประเทศเกาหลี
* คาบสมุทรเกาหลี
* การรวมชาติเกาหลี

## อ้างอิง

## แหล่งข้อมูลอื่น
* North & South Korea, Sydney 2000  (page on non-national Olympic flags)
* Relationship between South and North Korea in 1990s 
* Explanation and detailed design of the Korean Unification Flag (Japanese language)
* North, South Agree to Add Dokdo to the Korean Unification Flag  (News in Korean)
* Korean Unification Studies 

หมวดหมู่:กีฬาในประเทศเกาหลี
หมวดหมู่:สัญลักษณ์ของประเทศเกาหลี
หมวดหมู่:ธง
หมวดหมู่:สัญลักษณ์ของประเทศเกาหลีใต้
หมวดหมู่:สัญลักษณ์ของประเทศเกาหลีเหนือ